জল শক্তি মন্ত্রালয়
হৌজিক ওইরিবা গ্রাউন্দৱাতরগী ফিভম
লৈবাক্কী দাইনামিক গ্রাউন্দ ৱাতর রিসোর্স অসি সেন্ত্রেল গ্রাউন্দ ৱাতর বোর্দ  অমসুং রাজ্য সরকার অনিনা পুন্না মতম-মতমগী ওইনা য়েংশিল্লি। ইং ২০২০গী এসেসমেন্তকী মতুং ইন্না, শিজিন্নফম খুদিংগী ওইবা এনুএল এক্সত্রেক্তেবল গ্রাউন্দ ৱাতর রিসোর্স অমসুং এনুএল গ্রাউন্দ ৱাতর এক্সত্রেক্সন অসি মথংশিৎনা বিলিয়ন ক্যুবিক মীতর  চাউরাকপা ৩৯৮ অমসুং ২৪৫ ওইরি। মখা তাবা ওইনা, ইং ২০১৭কী এসেসমেন্তকী মতুং ইন্না, শিজিন্নফম খুদিংগী ওইবা এনুএল এক্সত্রেক্তেবল গ্রাউন্দ ৱাতর রিসোর্স অমসুং এনুএল গ্রাউন্দ ৱাতর এক্সত্রেক্সন অসি মথংশিৎনা বিলিয়ন ক্যুবিক মীতর  চাউরাকপা ৩৯৩ অমসুং ২৪৯ ওইখি। ৱাফম অসিগী অহেনবা ওইনা, লৈবাক্কী ওইনা গ্রাউন্দ ৱাতর লৌথোকপগী অপুনবা চাংনা ইং ২০১৭তা লৈরম্বা ৬৩.৩৩%দগী ইং ২০২০দা ৬১.৬০%গী চাংদা হন্থখি।
মসিদা নত্তনা, গ্রাউন্দ ৱাতর লেভেলগী চাংনা মতম শাংনা হোংবা নাইবগী মতৌ য়েংশিনবগীদমক্তা, সি.জি.দবল্যু.বি.না নবেম্বর ২০২১দা খোমজিনখিবা  ৱাতর লেভেল দেতাগা নবেম্বর ২০১৬তগী নবেম্বর ২০২০ ফাওবগী চহি মঙাগী মিনগা চাংদম্নবদা চাউরাকপা গুহা ৭০%দা ঈশিংগী চাং হেনগৎখি তাকখি, অমসুং গুহা ৩০%না ঈশিংগী চাং হন্থখিবগী ফিভম উবা ফংখি। অকুপ্পা মরোলশিং এনেক্সর-১দা পীরি।
লৈবাক্কী গ্রাউন্দ ৱাতর রিসোর্স অসি সি.জি.দবল্যু.বি. অমসুং রাজ্য সরকার অনিনা পুন্না মতম-মতমগী ওইনা য়েংশিল্লি, অদুবু, ইং ২০৩০ ফাওবদা ওইগদবা লৈবাক্কী গ্রাউন্দ ৱাতরগী থাক অসিদি হৌজিক ফাওবদা পাথোক্ত্রি।
ইং ২০২০গী এসেসমেন্তকী মতুং ইন্না রাজ্যশিংগী ওইবা গ্রাউন্দ ৱাতর রিসোর্সকী অকুপ্পা মরোল অমসুং মসিবু লৌথোকপগী অপুনবা চাং তাকপা ৱারোলশিং এনেক্সর-২দা পীরি। পঞ্জাব, রাজস্থান, হরিয়ানা, দিল্লী অমসুং দামন অমদি দ্যুনা ১০০%গী চাংদগী হেন্না গ্রাউন্দ ৱাতর চিংথোকপগী ফিভম উবা ফংলি।
ঈশিং হায়বসি রাজ্য অমগী হীরম্নি অমসুং কেন্দ্র সরকারনা মসিবু য়োকশিনবা, লৈবাক পুম্বগী ওইবা নোংগী ঈশিং য়োকশিনবগী নীংথিনা পাংথোকপা থৌওং য়াওনা গ্রাউন্দ ৱাতর শেননবগী মরী লৈনবা মরু ওইবা খোঙথাং কয়া পায়খৎলি। পুম্নমক অসিগী অকুপ্পা ৱারোলশিং অসি http://jalshakti-dowr.gov.in/sites/default/files/Steps%20taken%20by%20the%20Central%20Govt%20for%20water_ depletion_july2022.pdf তগী খঙবা য়াগনি।
ভারত সরকারনা লৈবাক অসিদা জল শক্তি অভিয়ান  চলায়দুনা লাক্লি। খ্বাইদগী অহানবা জে.এস.এ. অসিদি জিলা ২৫৬কী ঈশিং তাঙবা ব্লোকশিংদা ইং ২০১৯দা হৌদোকখি অমসুং খুৎশেমগী রিচার্জ স্ত্রকচর শেম্বা, ৱাতরশেদ মেনেজমেন্ত পাংথোকপা, রিচার্জ অমসুং রি-য়ুজ স্ত্রকচর শেম্বা, উমং য়োকখৎপগী অকুঙবা থৌওং পাংথোকপা অমসুং মরী লৈনবা এৱিয়র্নেস পীবনচিংবা খোঙথাং কয়াগী খুত্থাংদা মোন্সুনগী নোংবু নীংথিনা য়োকশিনবগী মপুং ওইবা পান্দমগা লোয়ননা ইং ২০২১ ফাওবা  মখা চত্থখি। ইং ২০২১ অমসুং ২০২২গী জে.এস.এ.শিংবু ইকায় খুম্ননীংঙাই ওইরবা রাস্ত্রপতিনা মথংশিৎনা ২২/৩/২০২১ অমসুং ২৯/৩/২০২২দা হৌদোকখি।
ইকায় খুম্ননীংঙাই ওইরবা প্রধান মন্ত্রীনা এপ্রিল ২৪, ২০২২দা অমৃত সরোবর মিসন হৌদোকখি। মিসন অসিনা নীংতম্বগী অমৃত মহোৎসবকী নুংঙাইবা ফোংদোকপগী শরুক অমা ওইনা লৈবাক্কী জিলা খুদিংদা ঈশিং তুংফম ৭৫ শেমগৎপা অমসুং হান্নদগী হেন্না মওং-মরিল তাহন্নবা পান্দম থম্লি।
কেন্দ্র সরকারনা রাজ্যশিংগা খুৎশম্নদুনা লুপা করোর ৬০০০কী শেনফম কাইথোকপগা লোয়ননা গুজরাত, হরিয়ানা, করনাতকা, মধ্য প্রদেশ, মহারাস্ত্রা, রাজস্থান অমসুং উত্তর প্রদেশকী ঈশিং তাঙবা অখন্নবা মফমশিংদা অতল ভুজল য়োজনা চলায়রি। স্কিম অসিগী মপুং ওইবা পান্দমদি, অখন্নবা মিৎয়েং থম্লিবা মফমশিংগী গ্রাউন্দ ৱাতরবু তুং কোইনা শেন্নবা ঙম্নবগীদমক্তা লোকেল খুন্নাইশিংবু শরুক য়াহন্দুনা সাইন্তিফিক ওইবা থৌওং কয়াগী খুত্থাংদা খুঙ্গংগী থাক্তা দিমান্দ সাইদ মেনেজমেন্ত তৌবনি।
রাজস্থানগী ‘মুখ্যমন্ত্রী জল স্বাভলম্বন অভিয়ান’, মহারাস্ত্রাগী ‘জলয়ুত শিবার’, গুজরাতকী ‘সুজলম সুফলম অভিয়ান’, তেলঙ্গানাগী ‘মিসন কাকাতিয়া’, অন্ধ্র প্রদেশকী ‘নীরু চেত্তু’, বিহারগী ‘জল জীবন হরিয়ালী’, হরিয়ানাগী ‘জল হি জীবন’ অমসুং তমিল নাদুগী ‘কুদিমারামাথ’ স্কিম্নচিংবা কয়াগী খুত্থাংদা তোঙনবা রাজ্যশিংনা ঈশিং য়োকশিনবা অমসুং শেন্নবগী মশক থোকপা খোঙথাং কয়া পায়খৎনরি।
ৱাফম অসি জল শক্তিগী রাজ্য মন্ত্রী, শ্রী বিশ্বেশ্বর তুরুনা ঙসি রাজ্য সভাদা অইবা পাউখুম ওইনা পীখিবনি।